# Vi søker Natteravner!

FAU Bjøråsen har satt i gang Natteravnsvandringer på Romsås igjen, og vi trenger **deg** til å bidra!

Undersøkelser viser at både barn, unge og voksne føler seg utrygge når de er ute og går alene på Romsås. Dette ønsker vi å gjøre noe med!

Romsås skal være et sted hvor alle føler seg trygge uansett hvor og når.

Hvordan kan du bidra?

Vi trenger voksne over 18 år som vil være med å gå Natteravn. Vi har startet med fredager mellom 21.00 og 00.30 (til siste t-bane), men målet vårt er å få til minimum to kvelder i uken, og minimum en på dag/ettermiddag fra nyttår.

Natteravnene skal gå rundt på Romsås etter anbefalt rute, og kun observere og være behjelpelige der de kan. De skal ikke gripe inn i volds- eller krangelsituasjoner, kun se og eventuelt tilkalle politiet ved behov.

Det vil være noen med erfaring på hver vakt, og vi vil arrangere flere felles vandringer ved behov for opplæring.

Dette er en fin mulighet til å bidra med noe positivt til lokalsamfunnet, og en enestående mulighet til å bli kjent med folk og nærmiljøet på Romsås. Det er sosialt og hyggelig, og man får litt trim.

Ønsker du å vite litt mer om hva Natteravn er, anbefaler vi å ta en titt innom Natteravnene sin offisielle hjemmeside: <http://www.natteravnene.no/om-natteravnene/>

Meld deg som natteravn i dag! Hjelp oss å rekruttere – få med naboen!

Vi ønsker følgende informasjon:

Fornavn:

Etternavn:

Mob.nr.:

Epost:

Ønsker å gå dagtid:

Ønsker å gå kveldstid:

Antall ganger i halvåret:

Kan mobil og epost sendes ut til alle på listen:

Andre merknader:

Påmelding og eventuelle spørsmål sendes til: [romsas.natteravn@gmail.com](mailto:romsas.natteravn@gmail.com)

Vi ser frem til å høre fra deg!

Med vennlig hilsen

FAU Bjøråsen v/Tove og Linda